ΑΘΗΝΑ 20/12/2022

ΑΡ. ΠΡΩΤ.: 701

**ΔΕΛΤΙΟ ΤΥΠΟΥ**

Πρωτοφανής ποινική δίωξη για το αδίκημα της απείθειας ασκήθηκε εις βάρος του κυρίου Μιχάλη Γιαννάκου, με την ιδιότητα του Προέδρου της ΠΟΕΔΗΝ, με την αιτιολογία ότι στο πλαίσιο προγραμματισμένης συγκέντρωσης σωματείων επικουρικού προσωπικού στις 30-09-2020, οι διαδηλωτές κατέλαβαν το οδόστρωμα μπροστά από το Υπουργείο Υγείας παρά την ύπαρξη αστυνομικής αντίθετης διαταγής. Η ποινική δίωξη, μάλιστα, γνωστοποιήθηκε στην Υπηρεσία του κυρίου Γιαννάκου με την υπόδειξη για άσκηση πειθαρχικής διώξεως, παρά το γεγονός, ότι η πράξη που του αποδίδεται ουδεμία σχέση έχει με την άσκηση των υπηρεσιακών του καθηκόντων. Η κατάσταση αυτή συνιστά απότοκο του λεγόμενου Νόμου Χρυσοχοΐδη για τον έλεγχο των διαδηλώσεων και αναμένεται να σηματοδοτήσει και άλλες διώξεις εις βάρος συνδικαλιστών. Υπενθυμίζουμε στην Κυβέρνηση, ότι κάθε παρέμβαση στη λειτουργία των συνδικάτων και την άσκηση των συνδικαλιστικών δικαιωμάτων των εργαζομένων απαγορεύεται από τον νόμο, το Σύνταγμα και τις Διεθνείς Συμβάσεις Εργασίας. Οι εργαζόμενοι και τα συνδικαλιστικά τους όργανα δεν εκβιάζονται και δεν τρομοκρατούνται!

Η ΕΚΤΕΛΕΣΤΙΚΗ ΕΠΙΤΡΟΠΗ ΤΗΣ ΠΟΕΔΗΝ